Privatlivspolitik hos Sekoia

Personoplysninger

**Generelt**
Personoplysninger er alle slags informationer, der i et eller andet omfang kan henføres til dig. Når du benytter denne app indsamler og behandler vi en række sådanne informationer.

Vi indsamler og behandler typisk følgende typer af oplysninger: Et unikt ID og tekniske oplysninger om din computer, tablet eller mobiltelefon, dit IP-nummer, geografisk placering, samt hvad du klikker på (interesser). Vi gemmer herudover informationer du selv indtaster i appen.

**Sikkerhed**
Vi behandler dine personoplysninger sikkert og fortroligt i overensstemmelse med gældende lovgivning, herunder persondataforordningen og databeskyttelsesloven.
Dine oplysninger vil alene blive anvendt til det formål, de er indsamlet til, og vil blive slettet, når dette formål er opfyldt eller ikke længere relevant.
Vi har truffet tekniske og organisatoriske foranstaltninger mod, at dine oplysninger hændeligt eller ulovligt bliver slettet, offentliggjort, fortabt, forringet eller kommer til uvedkommendes kendskab, misbruges eller i øvrigt behandles i strid med lovgivningen.

**Formål**
Oplysningerne bruges til at identificere dig som bruger og vise relevant indhold og gemme dine oplysninger så du kan få vist indhold. Herudover anvender vi oplysningerne til at optimere vores services og indhold.

**Periode for opbevaring**
Oplysningerne opbevares i det tidsrum, der er tilladt i henhold til lovgivningen, og vi sletter dem, når de ikke længere er nødvendige. Perioden afhænger af karakteren af oplysningen og baggrunden for opbevaring. Det er derfor ikke muligt at angive en generel tidsramme for, hvornår informationer slettes.

**Videregivelse af oplysninger**
Data om din brug af appen, dine handlinger i systemet og data du indtaster og evt. klikker på m.v. videregives til tredjeparter i det omfang disse oplysninger er kendt. Tredjepartner omfatter personale i den organisation som du er tilknyttet.

Vi benytter herudover en række tredjeparter til opbevaring og behandling af data. Disse behandler udelukkende oplysninger på vores vegne og må ikke anvende dem til egne formål. Vi anvender kun databehandlere i EU eller i lande, der kan give dine oplysninger en tilstrækkelig beskyttelse.

**Indsigt og klager**
Du har ret til at få oplyst, hvilke personoplysninger, vi behandler om dig i et almindeligt format (dataportabilitet). Du kan desuden til enhver tid gøre indsigelse mod, at oplysninger anvendes. Du kan også tilbagekalde dit samtykke til, at der bliver behandlet oplysninger om dig. Hvis de oplysninger, der behandles om dig, er forkerte har du ret til at de bliver rettet eller slettet. Henvendelse herom kan ske til den organisation du er tilknyttet (eksempelvis: institution, kommune, tilbud). Hvis du vil klage over vores behandling af dine personoplysninger, har du også mulighed for at tage kontakt til Datatilsynet.
Ønsker du ikke længere, at vi skal behandle dine personoplysninger, eller at vi skal begrænse behandlingen af dine personoplysninger, kan du også kontakte den organisation du er tilknyttet (eksempelvis: institution, kommune, tilbud)

**Udgiver**
Appen ejes og publiceres af:

Sekoia Aps
Bredskifte Alle 5
8260 Århus V
Email: kontakt@sekoia.dk